OpenLLM-France/wikimedia huggingface dataset:
# Quadre d'oposició dels judicis

Es diu quadre d'oposició dels judicis a l'esquema mitjançant el qual s'estudien les relacions formals entre els diversos tipus de judicis aristotèlics, A, E, I, O, considerant cada judici amb termes idèntics. En el seu dia va ser amb considerat pel mateix Aristòtil.
A = UNIVERSAL AFIRMATIU. Subjecte pres en la seva extensió universal; predicat particular; relació afirmativa. Tot S és P .
E = UNIVERSAL NEGATIU. Subjecte pres en la seva extensió universal; predicat universal; relació negativa. Cap S és P .
I = PARTICULAR AFIRMATIU. Subjecte pres en la seva extensió particular; predicat en la seva extensió particular; relació afirmativa. Algun S és P .
O = PARTICULAR NEGATIU. Subjecte pres en la seva extensió particular; predicat en la seva extensió universal; relació negativa. Algun S no és P .
Es diuen judicis oposats als que tenint els mateixos termes difereixen en quantitat, en qualitat o en ambdues. Es representen en cada un dels vèrtexs del quadrat d'oposició, establint les següents relacions:
A i E són contraris perquè difereixen en qualitat essent universals.
I i O són subcontrarios , perquè sent particulars difereixen en la qualitat.
A pel que fa a O , i I pel que fa a E són contradictoris , perquè difereixen en quantitat i qualitat.
A pel que fa a I i E pel que fa a O són subalterns perquè difereixen en la quantitat.
Les relacions amb respecte al valor de veritat en relació amb uns i altres es mostren en el quadre següent:
Els contradictoris, si un és veritable l'altre és fals i viceversa. Ni dos veritables, ni tots dos falsos.
Els contraris, no poden ser tots dos veritables, però poden ser els dos falsos.
Els subcontarios poden ser tots dos veritables, però no poden ser els dos falsos.
Per a altres possibles inferències directes a partir d'un judici és necessari fer unes operacions que produeixen nous judicis: la conversió i la obversión, contraposició i inversió.
| | A | E | I | O |
| A és veritable | V | F | V | F |
| A és fals | F | Ind | Ind | V |
| E és veritable | F | V | F | V |
| E és fals | Ind | F | V | Ind |
| I és veritable | Ind | F | V | Ind |
| I és Fals | F | V | F | V |
| O és Veritable | F | Ind | Ind | V |
| O és Fals | V | F | V | F |
V = Veritable F = Falsa Ind = Indeterminada

## Referències

* MITCHELL, D. Introducció a la lògica. Editorial Labor, Barcelona, 1.968.
* FERRATER MORA, J.. DICCIONARI DE FILOSOFIA, 1979. ISBN 84-206-5299-7.

## Vegeu també

* Sil·logisme
* Conversió lògica
* Obversió lògica
* Contraposició lògica
# Quadre de comandament

El quadre de comandament i de protecció és un equipament que allotja els elements principals de seguretat, protecció i maniobra de la instal·lació elèctrica interior.
Acostuma a situar-se el més a prop de l'entrada de l'habitatge. Els seus components són:
* ICPM (interruptor de control de potència màxima): és un interruptor magnetotèrmic, i té la funció d'evitar que la potència subministrada per la companyia superi la potència contractada.
* IGA (interruptor general automàtic): es pot accionar manualment, i disposa de protecció contra sobrecàrrega i curtcircuits.
* ID (interruptor diferencial): és el que s'encarrega de protegir a les persones de contactar directes i indirectes. detecta els corrents de fuita (per cada 5 circuits és necessari un ID).
# Quadre

«Quadre» té aquests significats:
* Quadre o pintura, obra pictòrica
* Quadre teatral, cadascuna de les subdivisions d'un acte
* Quadre o frame, unitat mínima, en forma d'imatge estàtica, en què es pot descompondre una seqüència de vídeo
* Quadre (bicicleta), part central d'una bicicleta que proporciona una base on se situen els components principals del vehicle
* Quadre Nacional d'Atribució de Freqüències, instrument per assignar als diferents serveis de radiocomunicacions les diferents bandes de freqüència a Espanya
* Quadre d'oposició dels judicis, esquema mitjançant el qual s'estudien les relacions formals entre els diversos judicis aristotèlics
* Quadre sinòptic, eina que permet organitzar i interrelacionar idees i conceptes per mitjà de símbols i representacions gràfiques
* Quadre de comandament
* Quadre professional, és el conjunt de comandaments d'una empresa, administració pública, exèrcit o d'un partit polític.
# Nemčiňany

Nemčiňany és un poble i municipi d'Eslovàquia que es troba a la regió de Nitra, al sud-oest del país. El 2021 tenia 654 habitants.

## Història

La primera menció escrita de la vila es remunta al 1232.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 12-04-2022. [Consulta: 6 agost 2022].
* ↑ «História obce» (en eslovac). Obec Nemčiňany. [Consulta: 7 agost 2022].
# Nen Jesús (Francisco Salzillo)

Nen Jesús és una escultura feta per Francisco Salzillo que actualment forma part de la col·lecció permanent del Museu Frederic Marès.

## Descripció

Francisco Salzillo és un dels escultors més reconeguts del darrer barroc espanyol. Nasqué a Múrcia l'any 1707, fill d'un escultor napolità. Quan va morir el seu pare es feu càrrec de la direcció del seu taller, on va iniciar una gran activitat, sempre en el marc de la temàtica religiosa. És conegut sobretot com a escultor de passos de Setmana Santa i de figures de pessebre, tallats seguint la tradició dels pessebres napolitans. Aquest artista va crear un prototipus infantil que va repetir tot sovint com a representació del Nen Jesús o d'un angelet i que s'adaptava a diverses funcions segons les circumstàncies iconogràfiques. Es tracta de nens de faccions arrodonides amb un modelatge molt encertat de l'anatomia infantil i les carnacions rosades.
Partint d'aquests trets característics, s'ha atribuït aquesta peça a Salzillo. L'obra presenta un contrapposto marcat i el Nen té la vista alçada amb una expressió trista. Això ens fa pensar que probablement agafava un crucifix (avui perdut) amb la mà dreta i el contemplava. Segons aquesta hipòtesi, aquesta visió de passió és el que li provocaria el rictus de tristesa. Es creu que aquesta imatge pertany a mitjan segle xviii, moment en què Salzillo es va encarregar de tallar els àngels plorosos que acompanyen la Verge dels Dolors de la Confraria de Jesús de Múrcia.
Les imatges del Nen Jesús eren molt freqüents en els oratoris de convents femenins, i en molts casos es vestien d'acord amb cada època litúrgica. El museu en conserva una bona col·lecció que abasta d'ençà el segle xv fins al XVIII i mostra les diverses variants iconogràfiques en què es representaren aquestes imatges, des del Nen Jesús Salvador fins al Nen Jesús de Passió.

## Referències

* 1 2 3 4 5 «Fitxa al web del Museu». Web. Museu Marès. [Consulta: 7 agost 2013].

## Bibliografia

* DDAA. Guia del Museu Frederic Marès. 1a ed.. Barcelona: Institut de Cultura, 2011. ISBN 9788498503357 [Consulta: 7 agost 2013].
# Neulliac

Neulliac (en bretó Neulieg) és un municipi francès, situat a la regió de Bretanya, al departament d'Ar Mor-Bihan. L'any 2006 tenia 1.510 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.207 | 1.319 | 1.305 | 1.430 | 1.466 | 1.465 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat |
| 1945-1955 | Mathurin Videlo |
| 1955-1959 | Yves Coëtmeur |
| 1959-1995 | Marcel Potier |
| 1995- | François Rault |
# José Esteban Lasala

José Esteban Lasala (Almeria, 25 de novembre de 1935-Madrid, 4 de desembre de 2007) va ser un productor, director i guionista espanyol. Va escriure a més nombrosos articles sobre la Història de la cinematografia, i va ser director de la revista Cine Nuevo i codirector de la revista Primer plano. Va ser a més secretari de la Comissió encarregada de la selecció de les pel·lícules espanyoles candidates als premis Oscar a la millor pel·lícula de parla no anglesa, abans de la creació de l'Acadèmia espanyola de Cinematografia. Va ser, de fet, qui va seleccionar la pel·lícula Volver a empezar de José Luis Garci, que després va guanyar el premi. Entre les pel·lícules que va produir es troba Ópera prima del director Fernando Trueba.

## Filmografia
### Productor

* 1974: Zobel - Un tema
* 1974: Módulo ’74
* 1974: Lola, Paz y yo
* 1975: En un París imaginario
* 1976: Semana Santa en Cuenca
* 1976: Rodar en Madrid
* 1977: Tigres de papel
* 1978: Ese ser extraño
* 1978: A mi querida mamá
* 1978: Chillida
* 1979: Una tía que sale un ratito al final
* 1979: El globero
* 1980: La otra cara de Payasín
* 1980: La mano negra
* 1980: Ópera prima
* 1983: Scherzo ciudadano
* 1984: Epílogo
* 1984: La línea del cielo
* 1985: L'obra de Gaudí - Parque Güell
* 1985: Claustro románico de Silos
* 1985: Acueducto de Segovia
* 1985: El caballero del dragón
* 1995: Adiós Naboelk

### Director

* 1974: Zobel - Un tema.
* 1974: Módulo ’74.
* 1976: Rodar en Madrid.
* 1978: Ese ser extraño.
* 1978: Chillida.
* 1980: La otra cara de Payasín.
* 1984: Palacios árabes.
* 1985: Claustro románico de Silos.
* 1985: Acueducto de Segovia.

### Guionista

* 1974: Módulo ’74 (argument i guió).
* 1978: Ese ser extraño (guió).
* 1978: Chillida (argument).

## Referències

* ↑ 'Volver a empezar', de José Luis Garci representará a España en Hollywood, El País, 11 de novembre de 1982
* ↑ A un productor que una vez se vistió de monja para ayudar a un amigo, necrològica al butlletí d'EGEDA, p. 16-17
# Sean Lovemore

Sean Lovemore (nascut el 8 de juny de 1992) és un futbolista neozelandès. Actualment juga pel Hawke's Bay United del Campionat de Futbol de Nova Zelanda.

## Trajectòria per club

Sean Lovemore debutà amb el Waitakere United l'octubre de 2010 en un partit de la Lliga de Campions de l'OFC 2010-11 contra l'equip de la Polinèsia Francesa AS Tefana, en què a més, marcà el primer gol de la seva trajectòria esportiva. Després d'una desena de partits amb l'equip, captà l'atenció del Wellington Phoenix i el febrer de 2011 fou cedit a l'equip. Va fer el seu debut amb el club el 9 de febrer en un partit contra el Sydney FC en què perderen 2 a 0. En acabar aquest partit, Lovemore no jugà cap altre partit amb el Wellington Phoenix.
En la temporada 2011-2012 Lovemore ha jugat en una quinzena de partits en la Lliga de Campions de l'OFC i el Campionat de Futbol de Nova Zelanda. El gener de 2012 Sean Lovemore marcà un hat trick en un partit a Memorial Park contra el YoungHeart Manawatu que resultà en un 2 a 7.
En la pretemporada de la temporada 2012-13 Lovemore va ser fitxat pel Hawke's Bay United.

## Trajectòria internacional

El neozelandès ha jugat amb la selecció sub-20 en diverses ocasions. Participà amb l'equip en la Copa del Món de futbol sub-20 de 2011 jugant-hi dos partits.

## Palmarès

* Campionat de Futbol de Nova Zelanda (2): 2010-11, 2011-12.

## Referències

* ↑ (anglès) «Match Summary: Waitakere United – AS Tefana Arxivat 2012-04-04 a Wayback Machine.». Confederació de Futbol d'Oceania. [Consulta: 25/02/2012.]
* ↑ (anglès) «Sean Lovemore – Special matches». Transfermarkt.co.uk. [Consulta: 25/02/2012.]
* ↑ (anglès) «Match report Sydney FC – Wellington Phoenix». Transfermarkt.co.uk. [Consulta: 25/02/2012.]
* ↑ (anglès) «Sydney vs. Wellington Phoenix – 9 febrer 2011». Soccerway.com. [Consulta: 25/02/2012.]
* ↑ (anglès) «Sean Lovemore – Performance data». Transfermarkt.co.uk. [Consulta: 25/02/2012.]
* ↑ (anglès) Watson, Gordon Glen: «Lovemore leads the magnificant seven». Campionat de Futbol de Nova Zelanda. [Publicació: 15/01/2012.] [Consulta: 25/02/2012.]
* ↑ (anglès) «FIFA Player Statistics: Sean Lovemore Arxivat 2012-11-12 a Wayback Machine.». FIFA.com. [Consulta: 25/02/2012.]

## Vegeu també

* Selecció de futbol de Nova Zelanda
* Federació de Futbol de Nova Zelanda
* Campionat de Futbol de Nova Zelanda

## Enllaços externs

* (anglès) Informació sobre Sean Lovemore a FIFA.com Arxivat 2012-11-12 a Wayback Machine.
* (anglès) Informació sobre Sean Lovemore a transfermarkt.co.uk
# South West London

South West London (en català Londres sud-oest) és una subregió de Londres segons estableix el Pla de Londres. Aquesta subregió agrupa els districtes londinencs de Croydon, Kingston upon Thames, Lambeth, Merton, Richmond upon Thames, Sutton, Wandsworth.

## Referències

* ↑ «The London Plan | London City Hall» (en anglès). [Consulta: 24 juliol 2023].
# Carmen Viance

Carmen Hernández Álvarez, artísticament coneguda com Carmen Viance, (Madrid, 21 de juny de 1905 – Madrid, 25 de juliol de 1985), va ser una actriu espanyola.

## Biografia

Una de les més destacades actrius de l'època de cinema mut espanyol i per alguns és considerada com la primera estrella que va aparèixer en la història del cinema espanyol. Quan treballava com a mecanògrafa va ser descoberta pel director de cinema José Buchs que li va oferir el paper protagonista en la pel·lícula Mancha que limpia (1924).
Entre 1924 i 1930, va rodar prop de vint pel·lícules amb alguns dels cineastes més destacats de l'època com Fernando Delgado o Florián Rei, Entre els títols que va protagonitzar figuren La casa de la Troya (1924), que va suposar la seva consagració; Gigantes y cabezudos (1925), El lazarillo de Tormes (1925), Viva Madrid, que es mi pueblo (1928) o La aldea maldita (1929/1930).
Amb l'arribada del cinema sonor, la seva carrera es va eclipsar i només tornaria a aparèixer davant les càmeres a Currito de la Cruz (1936), Paloma de mis amores (1946) i La casa de la lluvia (1943), abans de la seva retirada definitiva.

## Referències

* ↑ E., Bentley, Bernard P.. A companion to spanish cinema. Boydell & Brewer, 2008. ISBN 978-1-85566-176-9.
* ↑ Balaguer, Rafael «Cinema español: la pandereta». Cinegramas, 1, 1934 [Consulta: 27 febrer 2021].
# Sebastian Lander

Sebastian Lander (Køge, 11 de març de 1991) és un ciclista danès, professional des del 2011. Actualment corre a l'equip GM Europa Ovini i en el seu palmarès destaca el campionat nacional en ruta del 2012.

## Palmarès en carretera

* 2008
** 1r al Gran Premi General Patton i vencedor d'una etapa
** Vencedor d'una etapa al Giro de la Toscana júnior
** Vencedor d'una etapa al Trofeu Karlsberg
* 2009
** Vencedor d'una etapa a la Tre Ciclistica Bresciana
* 2010
** Vencedor d'una etapa a la Copa de les Nacions Vila de Saguenay
* 2012
** Campió de Dinamarca en ruta
** Campió de Dinamarca sub-23 en ruta
** 1r a la Post Cup
** 1r a la Skive-Løbet
** Vencedor d'una etapa a la Copa de les Nacions Vila de Saguenay

### Resultats a la Volta a Espanya

* 2013. No surt (13a etapa)

## Palmarès en pista

* 2009
** Campió del món júnior en Puntuació
* 2010
** 1r a la UIV Cup de Copenhaguen (amb Christian Kreutzfeldt)

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Schistura susannae

Schistura susannae és una espècie de peix de la família dels balitòrids i de l'ordre dels cipriniformes.

## Morfologia

* Cos amb 6-11 franges fosques.
* Els mascles poden assolir els 5,2 cm de longitud total.
* 12 radis tous a l'aleta dorsal i 8 a l'anal.
* Presenta una franja de color negre a la base de l'aleta caudal i una petita incisió al llavi superior.
* Línia lateral incompleta.

## Hàbitat i distribució geogràfica

És un peix d'aigua dolça, demersal i de clima tropical, el qual es troba als gorgs de fons sorrencs o de grava del rierol Mong Mo al centre del Vietnam.

## Amenaces

La seua principal amenaça és el desenvolupament futur de l'ús dels recursos hídrics en la seua àrea de distribució.

## Referències

* ↑ The Taxonomicon (anglès)
* 1 2 FishBase (anglès)
* ↑ Catalogue of Life (anglès)
* 1 2 UICN (anglès)
* ↑ Serov, D. V., Nezdoliy, V. K. i Pavlov, D. S., 2006. The Freshwater Fishes of Central Vietnam. KMK Scientific Press Ltd., Moscou, Nha Trang.
* ↑ FishWise (anglès)

## Enllaços externs

* AQUATAB (txec)
* ION (anglès)
# Schistura tenura

Schistura tenura és una espècie de peix d'aigua dolça de la família dels balitòrids i de l'ordre dels cipriniformes. Va ser descrit amb 64 espècies novés més el 2000 per l'ictiòleg Maurice Kottelat. L'epítet tenura és un mot creuat de llatí tenuis («prim») i del grec oura («cua»).

## Morfologia

* Cos amb 7-10 franges irregulars.
* Poden assolir els 4,7 cm de longitud total.
* Morro força convex.
* Peduncle caudal relativament prim i estilitzat.
* Presenta una escotadura ampla en el llavi superior.
* Línia lateral completa.
* 8,5 radis ramificats a l'aleta dorsal i 5,5 a l'anal.
* Aleta caudal dentada i amb 9+8 radis ramificats.

## Hàbitat i distribució geogràfica

És un peix d'aigua dolça, bentopelàgic i de clima tropical, que viu a la conca del riu Nam Leuk (afluent del riu Nam Mang).

## Amenaces

L'espècie és amenaçada per la desforestació i les pràctiques agrícoles amb llurs impactes medioambientals (com ara, erosió del sòl, sedimentació i contaminació de l'aigua).

## Referències

* 1 2 3 Boden, Gert; Bailly, Nicolas. «Schistura tenura Kottelat, 2000» (en anglès). Fishbase.
* ↑ Kottelat, Maurice «Diagnoses of a new genus and 64 new species of fishes from Laos (Teleostei: Cyprinidae, Balitoridae, Bagridae, Syngnathidae, Chaudhuriidae and Tetraodontidae)» (en anglès). Journal of South Asian Natural History, 01-06-2000, pàg. 37-82. ISSN: 1022-0828.
* ↑ Kottelat, 2001, p. 73.
* ↑ Kottelat, M. Fishes of Laos (en anglès). Colombo 5: WHT Publications, gener 2001, p. 191.
* ↑ Kottelat, Maurice «Schistura tenura» (en anglès). IUCN Red List of Threatened Species, 19-01-2011. DOI: 10.2305/iucn.uk.2011-1.rlts.t187918a8638446.en.
# Schistura thanho

Schistura thanho és una espècie de peix de la família dels balitòrids i de l'ordre dels cipriniformes.

## Morfologia

* Cos amb 7-14 franges fosques, de forma irregular i sovint incompletes.
* Cap de color groguenc i amb petites taques marrons a la part superior i a les galtes.
* Els mascles poden assolir els 8,3 cm de longitud total.
* Aleta caudal força bifurcada, amb 9+8 radis ramificats i una banda negra a la base.
* Línia lateral completa.
* Àrea predorsal recoberta d'escates.

## Hàbitat i distribució geogràfica

És un peix d'aigua dolça, demersal i de clima tropical, el qual es troba al centre del Vietnam: la conca del riu Vinh Thanh.

## Amenaces

Les seues principals amenaces són la sobrepesca i la degradació i pèrdua del seu hàbitat a causa de la construcció de preses i la sedimentació causada per la desforestació.

## Referències

* ↑ The Taxonomicon (anglès)
* 1 2 FishBase (anglès)
* ↑ Catalogue of Life (anglès)
* ↑ Serov, D. V., Nezdoliy, V. K. i Pavlov, D. S., 2006. The Freshwater Fishes of Central Vietnam. KMK Scientific Press Ltd., Moscou, Nha Trang.
* ↑ FishWise (anglès)
* ↑ UICN (anglès)

## Bibliografia

* Banarescu, P. i T. T. Nalbant 1995: A generical classification of Nemacheilinae with description of two new genera (Teleostei: Cypriniformes: Cobitidae). Travaux du Museum d'Histoire Naturelle "Grigore Antipa" v. 35: 429-495.
* Hanel, L. i J. Novák, 2002. Ceské názvy zivocichu V. Ryby a ryboviti obratlovci (Pisces) 3., maloústí (Gonorhynchiformes) - máloostní (Cypriniformes). Národní muzeum (zoologické oddelení), Praga.

## Enllaços externs

* AQUATAB (txec)
* ION (anglès)
* Discover Life (anglès)
# Carroll Ballard

Carroll Ballard (Los Angeles, 14 d'octubre de 1937) és un director de cinema estatunidenc. Ha dirigit sis llargmetratges, incloses El cavall negre (1979), Never Cry Wolf (1983), i Volant en llibertat (1996).

## Biografia

Després de servir a l'exèrcit dels Estats Units, Ballard va assistir a l'escola de cinema de la UCLA, on un dels seus companys de classe va ser Francis Ford Coppola.
Entre els seus primers crèdits s'inclouen els documentals Beyond This Winter's Wheat (1965) i Harvest (1967), que va realitzar per a l'Agència d'Informació dels Estats Units. Aquest últim va ser nominat a un Oscar. Va dirigir un curtmetratge anomenat The Perils of Priscilla (1969), que va ser filmat des del punt de vista d'un gat que s'escapa de casa. Rodeo (1970) va oferir una mirada íntima de la Final Nacional de Rodeo de 1968 a Oklahoma City. Va rodar la seqüència del títol de la pel·lícula musical de Ford Coppola Finian's Rainbow i va ser director de la segona unitat a Star Wars (1977), s la qual va ocupar moltes de les escenes del desert a l'aire lliure.
Ballard finalment va tenir l'oportunitat de fer un llargmetratge quan Coppola li va oferir la feina de dirigir El cavall negre (1979), una adaptació del llibre infantil de Walter Farley. La pel·lícula va ser nominada a dos Oscar, entre ells el de millor actor de repartiment (Mickey Rooney). El 2002 la Biblioteca del Congrés dels Estats Units la va afegir al National Film Registry.
Aleshores va dirigir Never Cry Wolf (1983), basat en el llibre autobiogràfic de Farley Mowat del mateix nom, que detalla les experiències de Mowat amb els llops àrtics.
En la dècada dels 90 va fer dues pel·lícules La força del vent (1992) i Volant en llibertat (1996).
La seva pel·lícula més recent és Duma (2005), sobre l'amistat entre un orfe sud-africà i un guepard.
El crític de cinema Kenneth Turan, va escriure una vegada: "[Ballard] sap com ser cuidat i frenat, minimitzant el contingut de sacarina d'una pel·lícula i maximitzant el sentit de meravella."

## Filmografia

* 1965: Beyond This Winter's Wheat (documental)
* 1967: Harvest (documental)
* 1979: El cavall negre (The Black Stallion)
* 1983: Never Cry Wolf
* 1986: Nutcracker: The Motion Picture
* 1992: La força del vent (Wind)
* 1996: Volant en llibertat (Fly Away Home)
* 2005: Duma

## Referències

* ↑ Schumacher, Michael (1999). Francis Ford Coppola: a filmmaker's life. Three Rivers Press, ISBN 0-609-80677-7, p. 237-238.
* ↑ McCarthy, Todd (2011-10-24). «New York Film Festival Wrap: Special Events, Fortuitous Encounters and Spontaneous Combustion». The Hollywood Reporter.
* ↑ Sragow, Michael. «An Honest Bull Session with Carroll Ballard». The Criterion Collection, 20-06-2017.
* ↑ Phipps, Keith. «When Kids Movies Were Dark and Beautiful», 31-07-2015.
* ↑ Holloway, Ronald (1983-08-31). «Review: Never Cry Wolf». Variety.
* ↑ Dargis, Manohla «Inching Toward Adulthood With a Cheetah for a Friend». The New York Times, 30-09-2005.
* ↑ Turan, Kenneth (2004). Never coming to a theater near you: a celebration of a certain kind of movie. New York: Public Affairs. ISBN 1-58648-231-9
# Carroll Shelby

Carroll Shelby (Leesburg, Texas, 11 de gener de 1923 - Dallas, 11 de maig de 2012) fou un dissenyador d'automòbils i pilot de curses automobilístiques estatunidenc, que va arribar a disputar curses de Fórmula 1.
Va néixer l'11 de gener de 1923 a Leesburg, Texas, Estats Units, i va morir l'11 de maig de 2012 a Dallas, Texas.
Fora de la F1 va guanyar les 24 hores de Le Mans de l'any 1959.

## A la F1

Va debutar a la sisena cursa de la temporada 1958 (la novena temporada de la història) del campionat del món de la Fórmula 1, disputant el 6 de juliol del 1958 el GP de França al Circuit de Reims-Gueux.
Carroll Shelby va participar en un total de vuit curses puntuables pel campionat de la F1, disputades en dues temporades diferents (1958 - 1959) i aconseguint un quart lloc com a millor classificació.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Posició | Punts |
| 1958 | Scuderia Centro Sud | Maserati | Maserati | ARG | MON | HOL | 500 | BEL | FRA Ret | GBR 9 | ALE | | ITA 4* | MAR | - | 0 |
| 1958 | Temple Buell | Maserati | Maserati | | | | | | | | | POR 9 | | | - | 0 |
| 1959 | David Brown Corporation | Aston Martin | Aston Martin | MON | 500 | HOL Ret | FRA | GBR Ret | ALE | POR 8 | ITA 10 | USA | | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 8 | 0 | 0 | 0 | 0 | 0 |

## Enllaços externs

* Executiu de l'any Arxivat 2021-04-15 a Wayback Machine. (anglès)
* Carroll Shelby Arxivat 2007-10-11 a Wayback Machine. (castellà)